STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.7 | 2021.gada25.janvārī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ārlietu ministrijas pārstāve | − | G.Japiņa |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve |  | G.Ozola |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | A.Šķēle |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | I.Kalniņa |
| Ekonomikas ministrijas pārstāvis |  | K.Rožkalns |
| Ekonomikas ministrijas pārstāve | − | L.Blumentāle |
| Ekonomikas ministrijas pārstāvis | − | F.Tālbergs |
| Ekonomikas ministrijas pārstāve | − | I.Strupkaja |
| Ekonomikas ministrijas pārstāve | − | Z.Uzuliņa |
| Finanšu ministrijas pārstāve | − | I.Braunfelde |
| Finanšu ministrijas pārstāve | − | I.Komisare |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis | − | V.Vītoliņš |
| Izglītības un zinātnes ministrijas valsts sekretārs | − | J.Volberts |
| Izglītības un zinātnes ministrijas pārstāvis | − | A.Kerls |
| Izglītības un zinātnes ministrijas pārstāvis | − | J.Zīvarts |
| Izglītības un zinātnes ministrijas pārstāvis | − | E.Severs |
| Kultūras ministrijas valsts sekretāre | − | D.Vilsone |
| Labklājība ministrijas valsts sekretārs | − | I.Alliks |
| Tieslietu ministrijas pārstāve | − | L.Medina |
| Tieslietu ministrijas pārstāve | − | K.Ķipēna |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas valsts sekretārs | − | E.Balševics |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Circis |
| Ministru prezidenta padomniece | − | A.Krasta |
| Ministru prezidenta padomnieks | − | M.Cepurītis |
| Valsts kancelejas pārstāve | − | I.Gailīte |
| Valsts kancelejas pārstāve | − | D.Holma |
| Valsts kancelejas pārstāve | − | I.Pavlova |
| Valsts kancelejas pārstāvis | − | R.Grāvītis |
| Slimību profilakses un kontroles centra pārstāvis | − | J.Perevoščikovs |
| Krīzes vadības padomes sekretariāta vadītāja p.i. | − | K.Druvaskalns |
| Latvijas Pašvaldību savienības pārstāvis | − | A.Salmiņš |
| Valsts policijas pārstāvis | − | A.Grišins |
| Valsts policijas pārstāvis | − | N.Krapsis |
| Valsts robežsardzes pārstāvis | − | I.Ruskulis |
| Valsts ugunsdzēsības un glābšanas dienesta pārstāvis | − | M.Baltmanis |
| Latvijas Tirdzniecības un rūpniecības kameras valdes priekšsēdētājs | − | J.Endziņš |
| Latvijas Tirdzniecības un rūpniecības kameras pārstāve | − | K.Zariņa |
| Latvijas Brīvo arodbiedrību savienības priekšsēdētājs | − | E.Baldzēns |
| Latvijas Darba devēju konfederācijas pārstāve | − | I.Kiukucāne |
| Latvijas Darba devēju konfederācijas pārstāve | − | S.Siliņa |
| SIA "Rīgas satiksme" valdes priekšsēdētāja | − | Dž.Innusa |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Slimību profilakses un kontroles centra pārstāvja un Veselības ministrijas pārstāves sniegto informāciju par aktuālo epidemioloģiskās drošības situāciju un veselības aprūpes sistēmas kapacitāti un noslodzi.
2. Pieņemt zināšanai Valsts ugunsdzēsības un glābšanas dienesta pārstāvja sniegto informāciju par epidemioloģiskās drošības nodrošināšanas resursu apjomiem noliktavās. Atbalstīt priekšlikumu, ka Iekšlietu ministrija (Valsts ugunsdzēsības un glābšanas dienests) sadarbībā ar Aizsardzības ministriju un Veselības ministriju izvērtēs nepieciešamību sagatavot grozījumus normatīvajā regulējumā, nosakot epidemioloģiskās drošības nodrošināšanas resursu krājumu kritisko robežu Valsts aizsardzības loģistikas un iepirkuma centra noliktavās (piemēram, piecas nedēļas), kuru sasniedzot, tiek veikts nākamais iepirkums bez atsevišķa Ministru kabineta lēmuma.
3. Ekonomikas ministrijai (Patērētāju tiesību aizsardzības centram) izvērtēt medicīnisko masku – respiratoru pieejamību tirgū.
4. Pieņemt zināšanai Aizsardzības ministrijas pārstāvja sniegto informāciju par epidemioloģiskās drošības nodrošināšanas resursu iepirkumiem un plānotajām piegādēm.
5. Pieņemt zināšanai SIA "Rīgas satiksme" pārstāves sniegto informāciju par aktuālo situāciju personu pārvadāšanā Rīgas pilsētas sabiedriskajā transportā (pasažieru skaits pa dienām; pasažieru grupas; maršrutu noslodze), kā arī par procedūru un termiņiem maršrutu pārplānošanai un atlaižu pieslēgšanas/atslēgšanas iespējām personalizētajām pasažieru grupām.
6. Konceptuāli atbalstīt Veselības ministrijas apkopotos priekšlikumus grozījumiem Covid-19 infekcijas izplatības pārvaldības likumā (Veselības ministrijas, Labklājības ministrijas un Ekonomikas ministrijas priekšlikumi), tai skaitā arī Labklājības ministrijas papildu priekšlikumu. Veselības ministrijai likumprojektu nosūtīt iesaistījām institūcijām gala izvērtēšanai un attiecīgi precizēto likumprojektu iesniegt izskatīšanai Ministru kabineta 2021.gada 28.janvāra sēdē.
7. Kopumā atbalstīt Satiksmes ministrijas sagatavotos grozījumus Ministru kabineta 2020.gada 6.novembra rīkojumā Nr.655 "Par ārkārtējās situācijas izsludināšanu" (turpmāk – grozījumi rīkojumā Nr.655) tikai uz "būtiskajām" profesijām (jūrnieki un atsevišķu kategoriju šoferi). Satiksmes ministrijai precizēto rīkojuma projektu nosūtīt saskaņošanai Tieslietu ministrijai un Veselības ministrijai. Lēmumu par rīkojuma projekta virzību izskatīšanai Ministru kabineta sēdē pieņemt pēc Veselības ministrijas izejas scenāriju no ārkārtējās situācijas ("luksofora" dokuments) izskatīšanas koordinācijas grupas sēdē.
8. Konceptuāli atbalstīt Kultūras ministrijas sagatavotos grozījumus rīkojumā Nr.655 (mediju saturs). Kultūras ministrijai rīkojuma projektu tehniski precizēt atbilstoši Tieslietu ministrijas un Valsts kancelejas priekšlikumiem un iesniegt to izskatīšanai Ministru kabineta sēdē.
9. Kultūras ministrijas sagatavotos grozījumus rīkojumā Nr.655 (grāmatu mazumtirdzniecība klātienē) izskatīt vienlaikus ar jautājumu par tirdzniecības vietu darbības atsākšanu.
10. Ņemot vērā pašreizējo epidemioloģisko situāciju, kā arī jaunā COVID-19 vīrusa izplatību pasaulē, konceptuāli pašreiz neatbalstīt Ekonomikas ministrijas (Latvijas Investīciju un attīstības aģentūras) sagatavoto grozījumu Ministru kabineta 2020.gada 9.jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" (izņēmumi no pašizolācijas ārvalstniekiem un valstspiederīgajiem, kas atgriežas no komandējumiem) virzīšanu izskatīšanai Ministru kabinetā. Ekonomikas ministrijai (Latvijas Investīciju un attīstības aģentūrai) atbilstoši sēdē lemtajam pārskatīt apliecinājumu izsniegšanas procesu, kā arī kopīgi ar Veselības ministriju izvērtēt noteikto regulējumu attiecībā uz atkārtotā testa veikšanu.
11. Konceptuāli atbalstīt Labklājības ministrijas sagatavotā noteikumu projekta "Grozījums Ministru kabineta 2020. gada 9. jūnija noteikumos Nr. 380 "Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem"" (pulsa oksimetri) virzīšanu izskatīšanai Ministru kabineta sēdē.
12. Konceptuāli atbalstīt Tieslietu ministrijas sagatavotā informatīvā ziņojuma "Risinājums Covid-19 pozitīvu personu vai kontaktpersonu, kuras atbrīvotas no ieslodzījuma vietām un kurām nav dzīvesvietas, izmitināšanai izolācijas periodā" un grozījumu rīkojumā Nr.655 virzīšanu izskatīšanai Ministru kabineta sēdē. Tieslietu ministrijai informatīvo ziņojumu un rīkojuma projektu nosūtīt saskaņošanai Finanšu ministrijai un Labklājības ministrijai, kā arī precizēt rīkojuma projekta anotāciju attiecībā uz pabalsta piešķiršanu.
13. Ekonomikas ministrijai epidemioloģiskās drošības prasības tirdzniecības vietām prezentēt Ministru kabineta 2021.gada 2.februāra sēdē vienlaikus ar Veselības ministrijas izejas scenāriju no ārkārtējās situācijas ("luksofora" dokuments).
14. Veselības ministrijai kopīgi ar Iekšlietu ministriju (Valsts policiju) turpināt darbu risinājuma gatavošanā piespiedu izolācijas īstenošanai.
15. Pieņemt zināšanai Satiksmes ministrijas un Iekšlietu ministrijas pārstāvju sniegto informāciju par ieceļotāju epidemioloģiskās kontroles (COVID-19 testa esamība) rezultātiem.
16. Iekšlietu ministrijai kopīgi ar Veselības ministriju, Satiksmes ministriju, ja nepieciešams, piesaistot arī citas ministrijas, izvērtēt nepieciešamību pārskatīt un sašaurināt personu grupas, kurām ir noteikti izņēmumi attiecībā uz ceļošanas kārtību.

Sēdi slēdz plkst. 18.45

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu